‘रोक्नेबित्तिकै अन्य दुईजना रूखको पछाडिबाट निस्किए । सुनचाँदी र नगद भएको झोला हातबाट थुतेपछि प्रतिवाद गर्न खोज्दा गोली हाने,’ बुवा नागेन्द्रले भने । झोलामा रहेको ९ तोला सुन, केही किलो चाँदी र करिब २५ हजार नगद लुटिएको छ । तीनजनाको समूहमा आएका लुटेराले भोजपुरी भाषामा कुरा गरिरहेको पनि उनले बताए । हत्या भएको स्थानभन्दा करिब ३० मिटर उत्तर एउटा मात्र घर छ । गोली लागेकै अवस्थामा सुनील भाग्दै मद्दतका लागि त्यही घर भएको ठाउँतर्फ कुदेका थिए । उनी त्यही घर अघिल्तिरको सडकमा घोप्टो परेर लडेको अवस्थामा भेटिएका थिए ।
